Εύπομπος ο Σικυώνιος

Ο Εύπομπος ήταν ζωγράφος από τη Σικυώνα, που έζησε τον 4ο αιώνα π.Χ. Η καλλιτεχνική επιρροή που άσκησε στους μεταγενέστερους ήταν τόσο μεγάλη ώστε να θεωρείται, μαζί με τον Πάμφιλο και τον Παυσία, ότι καθιέρωσαν τη σχολή της Σικυώνος ή αλλιώς «Σικυώνιον εργαστήριον», μια από της σημαντικότερες σχολές ζωγραφικής του Ελληνικού κόσμου, σε αντιδιαστολή της Αττικής και της Ιωνικής. Αναφέρεται ότι επηρέασε και τον γλύπτη Λύσιππο τον οποίο όταν συνάντησε στην αγορά σε νεαρά τότε ηλικία του είπε: «Ίδε αυτό το πλήθος, το κινούμενον προ των ομμάτων σου, αυτό έχε διδάσκαλον, τη φύση». Υπήρξε περισσότερο δάσκαλος της ζωγραφικής τέχνης και ο Πάμφιλος ήταν μαθητής αλλά και διάδοχός του στη σχολή στην οποία εν συνεχεία φοίτησε ο Απελλής. 

Παραπομπές

 Εξωτερικοί σύνδεσμοι 
 Επτάλοφος - Τεύχος Α΄, "Ο ζωγράφος Απελλής"  από medousa.libver.gr 

Κατηγορία:Αρχαίοι Έλληνες ζωγράφοι